तेलंगाना में अमित शाह का विपक्ष पर हमला- पाक नहीं, 'राहुल, चंद्रबाबू नायडू मांग रहे सबूत'  
चंद्रबाबू नायडू के गढ़ में बरसे अमित शाह
बालाकोट ऑपरेशन के सबूत मांगने पर बरसे शाह
कहा-पाक नहीं मांग रहा सबूत, नायडू मांग रहे
उन्होंने कहा कि आज पहली बार पाकिस्तान को लगता है कि आतंकवात नहीं चलेगा. कुछ भी करेंगे वहां से जवाब मिलने वाला है. हमारी सरकार ने सेना को खुली छुट दी है कि वहां से गोली आती है तो गोली का जवाब गोले से दिया जाए और ईंट का जवाब पत्थर से दिया जाए.
उन्होंने कहा कि नरेंद्र मोदी जी ने दुनिया में देश का सम्मान बढ़ाने का काम किया है. इसके पहले दुनिया में दो ही देश थे जो अपने सेना के जवानों का बदला लेना चाहते थे....अमेरिका और इजरायल. नरेंद्र मोदी जी ने एयर स्ट्राइक कर दो देशों की सूची में तीसरा नाम महान भारत का जोड़ने का काम भारतीय जनता पार्टी के नेता ने किया है. मैं मानता हूं, आज पूरी दुनिया मानती है, कि मोदी जी के नेतृत्व में भारत सुरक्षित और मैं मानता हूं कि भारत जैसे बड़े देश को सुरक्षा देने का अगर किसी में दमखम है तो अकेले और अकेले नरेंद्र मोदी जी में है और किसी में नहीं.
बता दें कि पश्चिम बंगाल की मुख्यमंत्री ममता बनर्जी, आप नेता और दिल्ली के सीएम अरविंद केजरीवाल सहित विपक्षी पार्टियों के तमाम नेता ऑपरेशन बालाकोट के सबूत मांग रहे हैं.